**ΣΧΕΔΙΑΓΡΑΜΜΑ: Η ΤΥΠΟΓΡΑΦΙΑ ΚΑΙ Η ΔΙΑΔΟΣΗ ΤΗΣ ΑΝΑΓΕΝΝΗΣΗΣ ΚΑΙ ΤΟΥ ΑΝΘΡΩΠΙΣΜΟΥ**

**Διάδοση της Αναγέννησης και του Ανθρωπισμού**

Η Αναγέννηση και ο Ανθρωπισμός γρήγορα ξεπέρασαν τα όρια της Ιταλικής Χερσονήσου και έγιναν κίνημα ευρωπαϊκό.

* Η Γαλλία, η Γερμανία, οι Κάτω Χώρες και η Ιβηρική Χερσόνησος έγιναν εστίες της Αναγέννησης στη Δυτική Ευρώπη.
* Σημαντική επίσης υπήρξε η ανθρωπιστική δραστηριότητα σε πόλεις, όπου υπήρχαν πανεπιστήμια και εκδοτικά κέντρα: στην Αμβέρσα, στο Παρίσι, στο Στρασβούργο, στο Μιλάνο και στη Βενετία.

**Συμβολή της τυπογραφίας στη διάδοση της Αναγέννησης**

Ως τα μέσα του 15ου αιώνα τα βιβλία ήταν χειρόγραφα και γι αυτό πολύ ακριβά και σπάνια.

* Ο **Ιωάννης Γουτεμβέργιος** από τη Μαγεντία της Γερμανίας χρησιμοποίησε, **γύρω στο 1450**, κινητά μεταλλικά στοιχεία για την εκτύπωση των βιβλίων => η ανθρωπότητα βρέθηκε μπροστά σε ένα κοσμοϊστορικό γεγονός, **την εφεύρεση της τυπογραφίας.**

**Θετικές συνέπειες εφεύρεσης της τυπογραφίας**

* Τα τυπογραφεία εξέδωσαν κατά το 15ο αιώνα 30-35 χιλιάδες βιβλία και το 16ο 150-200 χιλιάδες, **ευνοώντας έτσι την πρόσβαση στη γνώση**.
* **Τα τυπωμένα πλέον βιβλία ήταν φθηνότερα και λιγότερο ογκώδη σε σχέση με τα μεσαιωνικά.**
* Αν και μόνο οι άνθρωποι των πόλεων είχαν τη δυνατότητα να γίνουν κοινωνοί της γνώσης, αλλά και ο περισσότερος κόσμος ήταν αναλφάβητος και αμέτοχος στις εξελίξεις, ωστόσο, **η αρχή έγινε και οι άνθρωποι ολοένα προσπαθούσαν για βελτίωση της θέσης τους στην κοινωνία.**

**Εμπόδια στη διάδοση της γνώσης**

* Η φιλομάθεια όμως του κοινού περιορίστηκε στις πόλεις.
* Στην επαρχία η πλειονότητα του πληθυσμού παρέμενε αναλφάβητη και μακριά από τις εξελίξεις.
* Θα χρειαστεί η συνδρομή ενός παρόμοιου κινήματος δύο αιώνες αργότερα, του Διαφωτισμού, για να αφυπνιστούν περισσότερο οι ανθρώπινες συνειδήσεις